สวัสดีค่ะ สงสัยค่ะ 1.อายุกำลังจะ 20 ปีไม่กี่วันนี้สามารถฝังยาคุมได้ฟนีอยู่ไหมคะ 2.ตลอดระยะการฝังแล้ว สมมุติตัวยา1 หลอดได้ ระยะ 3 ปีนี้ที่ฝังไปจะมีประจำเดือนไหมคะ 3.ฝังเอาไว้เฉยๆ ป้องกันไว้ได้ไหมคะ กลัวพลาด กลัวมีเพศสัมพันธุ์ได้ไหมคะ ขอบค่ะ
สวัสดีค่ะ 1. หากต้องการที่จะคุมกำเนิด สามารถที่จะไปรับการฝังยาคุมได้ค่ะ2. ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมา อีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้3. หากคาดว่าจะมีเพศสัมพันธ์ และยังไม่พร้อมที่จะตั้งครรภ์ ก็สามารถจะไปรับการฝังยาคุมกำเนิดได้ค่ะ โดยยาฝังจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% ซึ่งดีกว่ายาคุมกำเนิดและยาฉีดคุมกำเนิดค่ะ